CELEX: 62014CN0187
Language: el
Date: 2014-04-16 00:00:00
Title: Υπόθεση C-187/14: Αίτηση προδικαστικής αποφάσεως την οποία υπέβαλε το Østre Landsret (Δανία) στις 16 Απριλίου 2014 , Skatteministeriet κατά DSV Road A/S

30.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 202/12
            
         Αίτηση προδικαστικής αποφάσεως την οποία υπέβαλε το Østre Landsret (Δανία) στις 16 Απριλίου 2014, Skatteministeriet κατά DSV Road A/S
   (Υπόθεση C-187/14)
   2014/C 202/13
   Γλώσσα διαδικασίας: η δανική
   
      Αιτούν δικαστήριο
   
   Østre Landsret
   
      Διάδικοι
   
   
      Προσφεύγων: Skatteministeriet
   
      Καθής: DSV Road A/S
   
      Προδικαστικά ερωτήματα
   
   
               1)
            
            
               Έχει το άρθρο 203, παράγραφος 1, του τελωνειακού κώδικα (1) την έννοια ότι συντρέχει απομάκρυνση εμπορεύματος από την τελωνειακή επιτήρηση, σε κατάσταση όπως αυτή της κύριας δίκης, εάν υποτεθεί ότι α) αμφότερες οι διαμετακομίσεις που πραγματοποιήθηκαν εντός του 2007 και του 2008, αντιστοίχως, αφορούσαν τα αυτά προϊόντα ή β) δεν είναι δυνατόν να αποδειχθεί ότι πρόκειται για τα αυτά προϊόντα;
            
         
               2)
            
            
               Έχει το άρθρο 204 του τελωνειακού κώδικα (2) την έννοια ότι τελωνειακή οφειλή γεννάται από κατάσταση όπως αυτή της κύριας δίκης, εάν υποτεθεί ότι α) αμφότερες οι διαμετακομίσεις που πραγματοποιήθηκαν εντός του 2007 και του 2008, αντιστοίχως, αφορούσαν τα αυτά προϊόντα ή β) δεν είναι δυνατόν να αποδειχθεί ότι πρόκειται για τα αυτά προϊόντα;
            
         
               3)
            
            
               Έχει το άρθρο 859 του κανονισμού εφαρμογής (3) την έννοια ότι, υπό τις συνθήκες της κύριας δίκης, υφίσταται αθέτηση υποχρεώσεων που δεν έχει πραγματικές συνέπειες για την ορθή λειτουργία του σχετικού τελωνειακού καθεστώτος, εάν υποτεθεί ότι α) αμφότερες οι διαμετακομίσεις που πραγματοποιήθηκαν εντός του 2007 και του 2008, αντιστοίχως, αφορούσαν τα αυτά προϊόντα ή β) δεν είναι δυνατόν να αποδειχθεί ότι πρόκειται για τα αυτά προϊόντα;
            
         
               4)
            
            
               Δύναται το πρώτο κράτος μέλος στο οποίο εισήχθησαν τα προϊόντα να αρνηθεί στο πρόσωπο που έχει ορισθεί από το κράτος μέλος ως υποκείμενο στον φόρο την έκπτωση του ΦΠΑ κατά την εισαγωγή δυνάμει του άρθρου 168, στοιχείο ε', της οδηγίας ΦΠΑ (4), εάν ο ΦΠΑ κατά την εισαγωγή έχει βεβαιωθεί σε βάρος του μεταφορέα των επίμαχων προϊόντων, ο οποίος δεν είναι ο εισαγωγέας ούτε ο κύριος των προϊόντων, αλλά απλώς πραγματοποίησε τη μεταφορά, έχοντας αναλάβει την ευθύνη υποβολής των αποστελλόμενων εμπορευμάτων σε τελωνειακό έλεγχο, ως μέρος των υποκείμενων στον ΦΠΑ υπηρεσιών του μεταφοράς εμπορευμάτων;
            
         
      (1)  Κανονισμός (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1).
   
      (2)  Κανονισμός (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1).
   
      (3)  Κανονισμός (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) 2913/92 του Συμβουλίου περί θεσπίσεως του κοινοτικού τελωνειακού κώδικα (EE L 253, σ. 1).
   
      (4)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (EE L 47, σ. 1).